इस दौरान लोगों में गोल्डन गर्ल सरिता गायकवाड की फोटो लेने की उत्सुकता और होड़ मची रही। शोभायात्रा में सरिता के साथ उसके माता पिता और खेलमंत्री ईश्वरसिंह पटेल, जिले के प्रभारी मंत्री रमण पाटकर, डांग विधायक मंगल गावित भी शामिल थे। शोभायात्रा फव्वारा सर्कल पहुंचकर संपन्न हुई। बाद में डांग दरबार हाल में उसका सम्मान समारोह आयोजित किया गया। जहां खेलमंत्री ईश्वर सिंह पटेल ने सरिता को 1.11 लाख रुपए का चेक प्रदान कर और शाल ओढ़ाकर सम्मानित किया। सरिता के माता-पिता का भी पुष्पगुच्छ देकर शाल ओढ़ाकर सम्मान किया गया।